2

საქართველოს მთავრობის 

განკარგულება №1913

2016 წლის 16 სექტემბერი

ქ. თბილისი

„საქართველოს კულტურისა და ძეგლთა დაცვის სამინისტროს სისტემაში შემავალი საჯარო სამართლის იურიდიული პირის - თბილისის ვანო სარაჯიშვილის სახელობის სახელმწიფო კონსერვატორიის მიერ სახელმწიფო შესყიდვის გამარტივებული ელექტრონული ტენდერის მეშვეობით  განხორციელების შესახებ“  საქართველოს მთავრობის 2016 წლის 2 აგვისტოს №1562 განკარგულებაში ცვლილების შეტანის თაობაზე 
 საქართველოს ზოგადი ადმინისტრაციული კოდექსის 63-ე მუხლის შესაბამისად, „საქართველოს კულტურისა და ძეგლთა დაცვის სამინისტროს სისტემაში შემავალი საჯარო სამართლის იურიდიული პირის - თბილისის ვანო სარაჯიშვილის სახელობის სახელმწიფო კონსერვატორიის მიერ სახელმწიფო შესყიდვის გამარტივებული ელექტრონული ტენდერის მეშვეობით განხორციელების შესახებ“  საქართველოს მთავრობის 2016 წლის 2 აგვისტოს №1562 განკარგულებაში შეტანილ იქნეს ცვლილება და ტექსტი ჩამოყალიბდეს შემდეგი რედაქციით: 
„სახელმწიფო შესყიდვების შესახებ“ საქართველოს კანონის 101 მუხლის 31 პუნქტის შესაბამისად, სახელმწიფოებრივი და საზოგადოებრივი მნიშვნელობის ღონისძიების შეზღუდულ ვადებში შეუფერხებლად ჩატარების მიზნით, მიეცეს უფლება საქართველოს კულტურისა და ძეგლთა დაცვის სამინისტროს სისტემაში შემავალ საჯარო სამართლის იურიდიულ პირს - თბილისის ვანო სარაჯიშვილის სახელობის სახელმწიფო კონსერვატორიას, არასაბიუჯეტო შემოსავლების ფარგლებში, კონსერვატორიის შენობის ცენტრალური (დიდი) დარბაზისა და ინტერიერის სარემონტო-სარეაბილიტაციო სამუშაოების განხორციელებისათვის საჭირო 177 750 (ას სამოცდაჩვიდმეტი ათას შვიდას ორმოცდაათი) ლარის  მომსახურების სახელმწიფო შესყიდვა განახორციელოს გამარტივებული ელექტრონული ტენდერის მეშვეობით.“.

